RESOLUCIÓN do 28 de decembro de 2023 pola que se ordena a publicación do Acordo do Consello da Xunta de Galicia do 28 de decembro de 2023, polo que se aproba a modificación da relación de postos de traballo da Consellería de Política Social e Xuventude.
Consellería de Facenda e Administración Pública — III. Outras disposicións — 29/12/2023

A aprobación da modificación da relación de postos de traballo da Consellería de Política Social e Xuventude xustifícase polas necesidades funcionais e organizativas actuais, así como do Acordo sobre as condicións de traballo do persoal dos centros de xestión propia da Consellería de Política Social e Xuventude, asinado o 5.12.2023 entre a Administración e as organizacións sindicais.
A presente modificación da relación de postos de traballo contén a modificación de niveis de complemento de destino e/ou específico do colectivo de persoal médico e de dirección das Residencias de maiores, Centros de atención a persoas con discapacidades, Centros de menores, da Consellería, e modifica o Acordo do Consello da Xunta do 1 de xuño de 1989, polo que se aproba a clasificación e valoración dos postos de traballo dos funcionarios da administración da Comunidade Autónoma de Galicia derogando aquelas clasificacións e valoracións que contradigan a clasificación contida neste acordo, así como en calquera outra norma de igual ou inferior rango a este decreto de aprobación.
En consecuencia, a proposta da Consellería de Política Social e Xuventude e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 28 de decembro de 2023, adoptou o seguinte
Primeiro. Aprobar a modificación da relación de postos de traballo da Consellería de Política Social e Xuventude nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Clasificar de libre designación os postos que a seguir se relacionan en aplicación do criterio de excepcionalidade que se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordenar a súa publicación no Diario Oficial de Galicia para os efectos da entrada en vigor o día 1 de xaneiro de 2024.
Visto o acordo adoptado polo Consello da Xunta de Galicia na súa reunión do 28 de decembro de 2023, relativo á aprobación da relación de postos de traballo da Consellería de Política Social e Xuventude, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 28 de decembro de 2023
Na vixente relación de postos de traballo da Consellería de Política Social e Xuventude prodúcense as seguintes modificacións:
Amortizacións:
Nos centros de destino que se relacionan amortízanse os seguintes postos de traballo: